**Príloha č. 3 k výzve**

**„Návrh“**

**Rámcová dohoda o poskytnutí služby**

uzatvorená podľa § 296 ods. 2 zák. č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“).

**Článok 1**

**Zmluvné strany**

**Objednávateľ:**

Názov organizácie: Základná škola s materskou školou Cádrova

Sídlo: Cádrova 23, 831 01 Bratislava, Slovenská republika

IČO: 31785212

Banka: Prima banka Slovensko,a.s. – pobočka Bratislava – Polus

IBAN: SK28 5600 0000 0084 2371 8010

Zastúpenie: Mgr. Mária Dolnáková, riaditeľka školy

Tel.: +421220275595, +421 918 341 102, 0917 962 488

E-mail: vedenie@zscadrova.sk

Web stránka: https://zscaba.edupage.org/contact/

*(ďalej len „objednávateľ“)*

a

**Dodávateľ:** (*v prípade skupiny dodávateľov, uviesť za všetkých členov skupiny dodávateľov*)

Názov organizácie:

Sídlo:

Zastúpený:

IČO:

DIČ:

IČ DPH:

Banka:

IBAN:

Tel.:

E-mail zodpovednej kontaktnej osoby:

Zapísaný v Obchodnom registri ......

*(ďalej len „dodávateľ“)*

**Preambula**

Východiskovým podkladom na uzatvorenie tejto zmluvy č. ............../2022 na dodávku jedla pre žiakov základnej školy na obdobie 14 mesiacov(ďalej „zmluva“) je cenová ponuka úspešného uchádzača, predložená verejnému obstarávateľovi vo verejnom obstarávaní podľa podmienok a opisu predmetu zákazky a požiadaviek na predmet zákazky, uvedených vo výzve na predloženie cenovej ponuky na predmet zákazky „Zabezpečenie stravovania pre žiakov ZŠ Cádrova 23“ zadávanej postupom podľa § 117 zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZVO“).

**Článok 2**

**Predmet zmluvy**

* 1. Predmetom tejto zmluvy je záväzok dodávateľa vyrábať a dodávať jedlo - pre žiakov základnej školy na obdobie 14 mesiacov odo dňa nadobudnutia účinnosti zmluvy za podmienok určených v tejto zmluve a záväzok objednávateľa jedlo prevziať a zaplatiť za ich výrobu a dodanie dohodnutú cenu.
	2. Dodávateľ sa zaväzuje plniť záväzky z tejto zmluvy vo vlastnom mene a na vlastnú zodpovednosť.
	3. Dodávateľ sa zaväzuje jedlo vyrábať a dodávať počas platnosti tejto zmluvy pravidelne počas pracovných dní pondelok – piatok, s výnimkou školských prázdnin (jesenné, vianočné, polročné, jarné, veľkonočné, letné), s výnimkou štátnych sviatkov a s výnimkou iných dní, počas ktorých nebude ZŠ v prevádzke (riaditeľské voľno a pod.), ktoré budú uchádzačovi/dodávateľovi vopred oznámené.
	4. Dodávateľ sa zaväzuje jedlo vyrábať a poskytovať plne v súlade s Vyhláškou Ministerstva školstva Slovenskej republiky č. 330/2009 Z. z. o zariadení školského stravovania v platnom znení za účelom zabezpečenia zdravej výživy detí a žiakov v čase ich pobytu v školách alebo školských zariadeniach a diétneho stravovania detí a žiakov v čase ich pobytu v školách alebo školských zariadeniach ako aj zabezpečenia stravovania zamestnancov škôl a/alebo školských zariadení.
	5. V nadväznosti na predchádzajúci bod výroba jedál sa bude zabezpečovať podľa:
		1. materiálno-spotrebných noriem a receptúr pre školské stravovanie, receptúr pre diétne stravovanie a receptúr, ktoré charakterizujú príslušnú územnú oblasť,
		2. odporúčaných výživových dávok podľa vekových kategórií stravníkov,
		3. zásad na zostavovanie jedálnych lístkov podľa [prílohy č. 1](https://www.slov-lex.sk/pravne-predpisy/SK/ZZ/2009/330/20090901#prilohy.priloha-priloha_c_1_k_vyhlaske_c_330_2009_z_z.oznacenie) k Vyhláške č. 330/2009 Z. z.
		4. hygienických požiadaviek a zásad správnej výrobnej praxe (*Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky z 20. mája 1996 č. 981/1996-100, ktorým sa vydáva prvá časť a prvá, druhá a tretia hlava druhej časti Potravinového kódexu Slovenskej republiky (oznámenie č. 195/1996 Z. z.) v znení neskorších predpisov*.)
		5. finančného príspevku od zákonného zástupcu dieťaťa alebo žiaka na nákup potravín na jedlo podľa zvoleného finančného pásma podľa [§ 140 a 141 zákona](https://www.slov-lex.sk/pravne-predpisy/SK/ZZ/2008/245/#paragraf-140) č.245/2008 Z. z. Školský zákon,
		6. hygienických požiadaviek na prácu s potravinami pri zabezpečovaní celospoločenských programov (napr. *Nariadenie vlády Slovenskej republiky č. 339/2008 Z. z. o poskytovaní pomoci na podporu spotreby mlieka a mliečnych výrobkov pre deti v materských školách, pre žiakov na základných školách a pre žiakov na stredných školách)* s účasťou detí alebo žiakov škôl alebo školských zariadení na príprave ovocia a zeleniny na ich konzumáciu pri zabezpečení pedagogického dozoru.
	6. Predpokladaný počet stravníkov je 390 žiakov podrobne uvedené v čl. 3 bod 3.11 tejto zmluvy .
	7. Pre výrobu a dodanie jedla sú záväzné materiálno-spotrebné normy a receptúry pre školské stravovanie, pre vekovú skupinu stravníkov A, B, C a D:
		1. veková skupina A – dávky potravín pre 3 až 6 -ročné deti materskej školy,
		2. veková skupina B – dávky potravín pre 6 až 11-ročných žiakov základných škôl,
		3. veková skupina C – dávky potravín pre 11 až 15-ročných žiakov základných škôl,
		4. veková skupina D – dávky potravín pre 15 až 19-ročných žiakov stredných škôl a dospelých stravníkov.

**Článok 3**

**Miesto, doba, čas a spôsob poskytovania predmetu zmluvy**

* 1. Miestom poskytovania predmetu zmluvy je:
* Základná škola s materskou školou Cádrova, Cádrova 23, 831 01 Bratislava resp. Miesto výdaja jedla, ktoré určí objednávateľ v rámci mestskej časti Bratislava-Nové Mesto.
	1. Táto zmluva sa uzatvára na dobu určitú, a to na obdobie 14 mesiacov odo dňa nadobudnutia účinnosti zmluvy resp. 1.12.2022.
	2. Dodávateľ musí pripravovať a dovážať jedlo v súlade s platnou legislatívou týkajúcou sa prípravy a výdaja jedla v školských zariadeniach. Objednávateľ vyžaduje, aby bol dovoz jedla do výdajne uskutočňovaný v gastronádobách resp. tęrmonádobách spĺňajúcich platné hygienické normy. Každé jedlo musí byt' pripravované z čerstvých, zdravotne neškodných surovín najvyššej akosti bez použitia konzervačných látok, náhradných dochucovadiel (napríklad glutaman sodný), náhradných sladidiel atď.
	3. Príprava a dodanie jedla na miesto dodania a v termíne podľa predchádzajúcich bodov, pre žiakov ZŠ. Dodanie jedla bude do objektu, v ktorom bude vydávané jedlo, v rámci mestskej časti Bratislava-Nové Mesto. Presnú adresu dovozu jedla upresní objednávateľ dodávateľovi.

Jedlo bude vyrábané a poskytované plne v súlade s Vyhláškou Ministerstva školstva Slovenskej republiky č. 330/2009 Z. z. o zariadení školského stravovania v platnom znení za účelom zabezpečenia zdravej výživy detí a žiakov v čase ich pobytu v školách alebo školských zariadeniach a diétneho stravovania detí a žiakov v čase ich pobytu v školách alebo školských zariadeniach ako aj zabezpečenia stravovania zamestnancov škôl a/alebo školských zariadení.

 **Výroba jedál sa bude zabezpečovať podľa**:

1. materiálno-spotrebných noriem a receptúr pre školské stravovanie, receptúr pre diétne stravovanie a receptúr, ktoré charakterizujú príslušnú územnú oblasť,
2. odporúčaných výživových dávok podľa vekových kategórií stravníkov,
3. zásad na zostavovanie jedálnych lístkov podľa [prílohy č. 1](https://www.slov-lex.sk/pravne-predpisy/SK/ZZ/2009/330/20090901#prilohy.priloha-priloha_c_1_k_vyhlaske_c_330_2009_z_z.oznacenie) k Vyhláške č. 330/2009 Z. z.,
4. hygienických požiadaviek a zásad správnej výrobnej praxe (*Výnos Ministerstva pôdohospodárstva Slovenskej republiky a Ministerstva zdravotníctva Slovenskej republiky z 20. mája 1996 č. 981/1996-100, ktorým sa vydáva prvá časť a prvá, druhá a tretia hlava druhej časti Potravinového kódexu Slovenskej republiky (oznámenie č. 195/1996 Z. z.) v znení neskorších predpisov*.),
5. finančného príspevku od zákonného zástupcu dieťaťa alebo žiaka na nákup potravín na jedlo podľa zvoleného finančného pásma podľa [§ 140 a 141 zákona](https://www.slov-lex.sk/pravne-predpisy/SK/ZZ/2008/245/#paragraf-140) č. 245/2008 Z. z. Školský zákon,
6. hygienických požiadaviek na prácu s potravinami pri zabezpečovaní celospoločenských programov[*1)*](https://www.slov-lex.sk/pravne-predpisy/SK/ZZ/2009/330/20090901#poznamky.poznamka-1)s účasťou detí alebo žiakov škôl alebo školských zariadení na príprave ovocia a zeleniny na ich konzumáciu pri zabezpečení pedagogického dozoru.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[*1)*](https://www.slov-lex.sk/pravne-predpisy/SK/ZZ/2009/330/20090901#poznamky.poznamka-1) *Nariadenie vlády Slovenskej republiky č. 189/2017 Z. z. poskytovaní pomoci na dodávanie a distribúciu mlieka, ovocia, zeleniny a výrobkov z nich pre deti a žiakov v školských zariadeniach*

* 1. Objednávateľ zabezpečí vlastnými kapacitami objednávanie/odhlasovanie jedla stravníkmi na jednotlivé dni, evidenciu stravníkov.
	2. Dodávateľ bude raz mesačne objednávateľovi vykazovať počet odobratých obedov detí materskej školy, žiakov I. a II. stupňa ZŠ (jednotlivo) a zamestnancov.
	3. Objednávateľ vyžaduje, aby v rámci štruktúry jednotkovej ceny za obed bola dodržaná výška materiálových nákladov – nákladov na nákup potravín podľa vyššie uvedeného 3. finančného pásma účinného od 01. 09. 2019.
	4. Zostatok navrhovanej ceny uchádzača predstavuje jeho režijné (prevádzkové) náklady, vrátane dopravy na miesto dodania a vrátane DPH, ak je platiteľom DPH.
	5. Vzhľadom k tomu, že jedlá budú vyrábané na inom mieste a do miesta plnenia – poskytnutia stravovacích služieb bude dovážaná, objednávateľ vyžaduje, aby vozidlo na prepravu jedál spĺňalo podmienky nariadenia (ES) č. 825/2004 EP a Rady z 29.04.2004 o hygiene potravín (kapitola IV preprava).
	6. **Pre zabezpečenie jedla v objekte, v ktorom sa bude jedlo vydávať platia nasledovné špecifické ustanovenia:**
1. ***výdajňa stravy v materskej škole Cádrova 15, 831 01 Bratislava, vstup z Guothovej ulice***

Predpokladaný počet stravníkov je 250 žiakov.

* veková skupina A – dávky potravín pre 3 – 6 – ročné deti materskej školy ( 60 stravníkov)
* veková skupina B – dávky potravín pre 6 až 10-ročných žiakov základných škôl (185 stravníkov),
* veková skupina D – dávky potravín pre 15 až 19-ročných žiakov stredných škôl a dospelých stravníkov (5 stravníkov).
1. ***Dom kultúry Kramáre, Stromová 18, 831 01 Bratislava***

Predpokladaný počet stravníkov je 140 žiakov.

* veková skupina C – dávky potravín pre 11 až 15-ročných žiakov základných škôl (130 stravníkov),
* veková skupina D – dávky potravín pre 15 až 19-ročných žiakov stredných škôl a dospelých stravníkov ( 10 stravníkov).

Dodávateľ bude dodávať jedlo pre deti materskej školy a žiakov I. stupňa základnej školy, II. stupňa základnej školy a zamestnancov školy.

Výdaj jedla sa bude uskutočňovať na dvoch výdajných miestach.

1. V materskej škole Cádrova od 11:00 h do 14:00 výhradne v dňoch školského vyučovania . Výdaj jedla zabezpečí objednávateľ.

Umytie riadu použitého pri výdaji jedla zabezpečí objednávateľ prostredníctvom vlastných pracovníkov.

Odvoz biologického odpadu zabezpečí dodávateľ.

1. V DK Kramáre, Stromová 18, 831 01 Bratislava od 12:00 do 14:30. Výdaj jedla zabezpečí objednávateľ.

Dodávateľ zabezpečí ohrevný pult na vydávanie jedla.

Dodávateľ zabezpečí hygienicky balený jednorazový riad a príbor, ktorý následne po použití odvezie vrátane biologického odpadu.

* 1. Gastronádoby na prevoz jedla bude zabezpečovať v rámci svojich kapacít dodávateľ.
	2. Za účelom prepravy jedla do miesta poskytovania objednávateľ zabezpečí prepravu špeciálnym vozidlom na prepravu jedál, ktoré spĺňa podmienky nariadenia (ES) č. 825/2004 EP a Rady z 29.04.2004 o hygiene potravín (kapitola IV preprava).

**Článok 4**

**Zmluvná cena**

* 1. Cena za predmet zmluvy je stanovená podľa § 3 zákona NR SR č. 18/1996 Z. z. o cenách v znení neskorších predpisov a Vyhlášky č. 87/1996 Z. z., ktorou sa vykonáva zákon o cenách v znení neskorších zmien a doplnkov ako cena maximálna, platná a nemenná počas doby trvania zmluvy okrem prípadov uvedených v tomto článku zmluvy. Cena za predmet zmluvy je nasledovná (*údaje doplní uchádzač na základe návrhu na plnenie kritérií)*:

***Prevádzka základná škola resp. Miesto určené objednávateľom:***

* + 1. jednotková cena za jedlo pre kategóriu stravníkov „A“: ............. bez DPH,
		2. jednotková cena za jedlo pre kategóriu stravníkov „B“: ............. bez DPH,
		3. jednotková cena za jedlo pre kategóriu stravníkov „C“: ............. bez DPH,
		4. jednotková cena za jedlo pre kategóriu stravníkov „D“: ............. bez DPH,
	1. Cena predstavuje dohodnutú hodnotu všetkých plnení a záväzkov dodávateľa podľa tejto zmluvy vrátane záväzkov vyplývajúcich zo dodávateľom poskytnutej záruky za kvalitu. V cene sú zahrnuté všetky náklady dodávateľa potrebné k dodaniu predmetu tejto zmluvy. V jednotkovej cene sú zahrnuté náklady na nákup potravín na jedno jedlo podľa 3. finančného pásma účinného od 01. 09. 2019 podľa vekových skupín nasledovne:
		1. veková skupina A: 1,54 eur
		2. veková skupina B: 1,21 eur
		3. veková skupina C: 1,30 eur
		4. veková skupina D: 1,41 eur
	2. Objednávateľ má právo kedykoľvek počas platnosti tejto zmluvy vyžiadať od dodávateľa cenovú kalkuláciu jednotkových cien jedál podľa jednotlivých kategórií stravníkov (A, B, C a D) a podľa aktuálneho počtu stravníkov v mesiaci a súvisiace účtovné doklady dodávateľa. Dodávateľ je povinný tieto doklady objednávateľovi na vyžiadanie a v lehote určenej objednávateľom poskytnúť. V prípade preukázateľného zníženia nákladov na nákup potravín na jedno jedlo pod ich výšku v rámci 3. finančného pásma podľa predchádzajúceho bodu zmluvy, pôjde o podstatné porušenie zmluvy zo strany dodávateľa, čo je dôvod na odstúpenie od zmluvy.
	3. Celková cena za predmet tejto zmluvy neprekročí výšku 399 999,99 eur bez DPH.
	4. K zmene ceny nemôže dôjsť z dôvodov na strane dodávateľa počas platnosti tejto zmluvy. Cenu predmetu zmluvy je prípustné upraviť počas platnosti zmluvy len formou písomného a očíslovaného dodatku k zmluve, a to len v prípade preukázateľných zmien právnych predpisov (napr. daňové zákony, colné zákony, vyhlášky, iné administratívne opatrenia štátu), ktoré môžu ovplyvniť ceny. Zmena ceny nemôže mať za následok zvyšovanie dohodnutej ceny plnenia predmetu zmluvy alebo jeho časti a ktorým by došlo k podstatnej zmene tejto zmluvy, t.j. zmenila by sa povaha alebo by sa rozšíril rozsah pôvodnej zmluvy, doplnili by sa alebo menili podstatným spôsobom podmienky plnenia predmetu zmluvy, menila by sa ekonomická rovnováha zmluvy v prospech dodávateľa spôsobom, ktorý táto zmluva neupravuje, došlo by k nahradeniu dodávateľa iným spôsobom ako to ustanovuje § 18 ods. 1 písm. d) ZVO. Nemôže dôjsť k takej zmene ceny, ktorou by mohlo dôjsť k rozporu s ustanovením § 18 ZVO.
	5. Prepokladaný odber/vydaných jedál

***Mesiac - plánovaný počet vydaných jedál (desiata, obed, olovrant)***

*December 2022 - 7 650*

*Január 2023 - 8 670*

*Február 2023 - 7650*

*Marec 2023 - 11 730*

*Apríl 2023 - 8 160*

*Máj 2023 - 10 710*

*Jún 2023 - 11 220*

*September 2023 - 9 690*

*Október 2023 - 10 200*

*November 2023 - 9 690*

*December 2023 - 7 650*

*Január 2024 - 8 670*

*Február 2024 - 7 650*

*Marec 2024 - 11 730*

**Článok 5**

**Dodávateľ a objednávateľ**

5. 1. Dodávateľ sa zaväzuje, že:

5.1.1 do posledného pracovného dňa v týždni vypracuje a predloží objednávateľovi na schválenie

záväzný jedálny lístok na nasledujúci týždeň. Denné menu jedla sa skladá z desiaty, obeda (polievka, hlavné jedlo, ktorého súčasťou sú aj prílohy) a olovrantu. Jedlo je pripravované podľa Materiálno-spotrebných noriem a receptúr pre školské stravovanie vydaných MŠ SR,

5.1.2 prípadné zmeny v jedálnom lístku oznámi objednávateľ najneskôr deň pred dňom, v ktorom má dôjsť ku zmene,

5.1.3 na základe objednávky objednávateľa zhotoví a dodá požadovaný počet porcií jedla objednaného v požadovanej kvalite a gramáži,

* + 1. zhotoví a dodá jedlá, ktoré dodávateľ zhotovuje vo svojej prevádzke,
		2. ak dodané jedlá nebudú v požadovanom množstve, kvalite a gramáži, na požiadanie objednávateľa okamžite zjedná nápravu tak, aby dodávka jedla zodpovedala objednanému množstvu, kvalite a gramáži. Ak tak okamžite neurobí, zodpovedá objednávateľovi za škody, ktoré mu nesplnením podmienok dodávky vznikli.

**5.2. Objednávateľ sa zaväzuje, že:**

5.2.1. u dodávateľa požadovaný sortiment a počet jedál na nasledujúci deň objedná deň vopred, prípadné zmeny počtov nahlási v deň dodania jedla do 8:00 hod. na tel. čísle: 0914/109 109

* + 1. objednávateľ za poskytnuté služby na základe predloženej faktúry uhradí: za jedno denné jedlo pozostávajúce z desiaty, hlavného jedla s polievkou a olovrantu.

**Článok 6**

**Platobné podmienky**

* 1. Predmet zmluvy bude financovaný formou bezhotovostného platobného styku, bez poskytnutia preddavku. Dohodnutú cenu za predmet zmluvy v EUR vrátane DPH objednávateľ uhradí na základe predloženej faktúry mesačne, s lehotou splatnosti do 14 dní odo dňa jej doručenia objednávateľovi bezhotovostným platobným stykom. Platobná povinnosť objednávateľa sa považuje za splnenú v deň, keď bude z jeho bankového účtu poukázaná príslušná platba na účet dodávateľa.
	2. Faktúra musí obsahovať náležitosti v zmysle ustanovení § 3a ods. 1 zákona č. 513/1991 Zb. Obchodného zákonníka v znení neskorších predpisov a zákona č. 222/2004 Z. z. o DPH v znení neskorších predpisov. Neoddeliteľnou súčasťou faktúry bude súpis poskytnutých služieb – poskytnutých obedov za predchádzajúci kalendárny mesiac.
	3. Faktúry budú predkladané v jednom vyhotovení.
	4. V prípade, ak faktúra nebude obsahovať všetky náležitosti podľa predchádzajúceho bodu alebo bude obsahovať nesprávne alebo neúplné údaje, objednávateľ je oprávnený ju do dátumu splatnosti vrátiť dodávateľovi. Dodávateľ faktúru podľa charakteru nedostatku buď opraví alebo vystaví novú faktúru. Na opravenej alebo novej faktúre vyznačí nový dátum splatnosti.

**Článok 7**

**Zodpovednosť za škodu**

**7.1.** Zmluvná strana ktorá poruší svoju povinnosť z tejto zmluvy, je povinná nahradiť škodu tým spôsobenú druhej zmluvnej strane, ibaže preukáže, že porušenie povinností bolo spôsobené okolnosťami vylučujúcimi zodpovednosť.

**7.2.** Uplatnenie náhrady škody sa riadi ustanoveniami § 373 a nasl. Obchodného zákonníka v platnom znení.

**Článok 8**

**Zmluvné pokuty a úroky z omeškania**

**8.1** Pri omeškaní dodávateľa s plnením predmetu tejto zmluvy, má objednávateľ voči dodávateľovi právo na zaplatenie zmluvnej pokuty vo výške 0,05 % z ceny plnenia (bez DPH) za každý deň, v ktorom omeškania nastalo. V prípade uplatnenia zmluvnej pokuty je dodávateľ povinný túto zmluvnú pokutu uhradiť.

* 1. Zmluvné strany sa dohodli, že zmluvná pokuta môže byť z fakturovanej čiastky odpočítaná alebo bude vykonaný zápočet, ak je to uplatniteľné.
	2. V prípade omeškania objednávateľa s úhradou peňažných záväzkov dodávateľovi (úhrada faktúr) má dodávateľ voči objednávateľovi právo na zaplatenie úroku z omeškania z dlžnej sumy, a to vo výške 0,05% z fakturovanej a neuhradenej sumy za každý aj začatý deň omeškania s úhradou.
	3. Zmluvné pokuty a úroky z omeškania, dohodnuté touto zmluvou hradí povinná zmluvná strana nezávisle od toho, či a v akej výške vznikne druhej zmluvnej strane v tejto súvislosti škoda, ktorú možno, podľa príslušných ustanovení Obchodného zákonníka, vymáhať samostatne.
	4. Objednávateľ má právo na osobitnú zmluvnú pokutu v prípade porušenia ustanovenia bodu 12.4. tejto zmluvy dodávateľom.

**Článok 9**

**Subdodávatelia**

* 1. Podľa § 2 ods. 5 písm. e) ZVO subdodávateľom je hospodársky subjekt, ktorý uzavrie alebo uzavrel s úspešným uchádzačom (dodávateľom) písomnú odplatnú zmluvu na plnenie určitej časti zákazky (tejto zmluvy).
	2. Objednávateľ podpisom tejto zmluvy akceptuje subdodávateľov dodávateľa, ktorí sú zapísaní v registri partnerov verejného sektora, podľa podmienok zákona č. 315/2016 Z. z. o registri partnerov verejného sektora a o zmene a doplnení niektorých zákonov. Identifikácia subdodávateľov, predmet a rozsah ich subdodávok sú uvedení v Prílohe č. 1 tejto zmluvy. Identifikácia subdodávateľov podľa predchádzajúcej vety je uvedená v rozsahu: názov/obchodné meno/meno a priezvisko, sídlo/adresa pobytu, IČO/dátum narodenia ak nebolo IČO pridelené, podiel predmetu zmluvy, predmet subdodávky a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	3. Dodávateľ je povinný bezodkladne oznámiť objednávateľovi akúkoľvek zmenu údajov o subdodávateľovi. Dodávateľ je povinný bezodkladne oznámiť objednávateľovi zmenu subdodávateľa a údaje podľa predchádzajúceho bodu 9.2.
	4. Zapísanie subdodávateľov v registri partnerov verejného sektora overuje objednávateľ v informačnom systéme - Register partnerov verejného sektora. Údaje zapísané v registri, nie je podľa § 3 ods. 2 zákona č. 315/2016 Z. z., potrebné pred orgánmi verejnej moci preukazovať.
	5. Pri plnení predmetu zmluvy subdodávateľom má dodávateľ zodpovednosť akoby predmet zmluvy plnil sám.
	6. K zadaniu určitého podielu predmetu zmluvy subdodávateľovi, neuvedeného v Prílohe č. 1 tejto zmluvy alebo k zmene subdodávateľa uvedeného v Prílohe č.1 zmluvy počas plnenia predmetu tejto zmluvy môže dôjsť len na základe písomného dodatku k tejto zmluve, podpísaného oboma zmluvnými stranami, neoddeliteľnou prílohou ktorého bude písomné potvrdenie o overení zapísania subdodávateľa v registri partnerov verejného sektora zo strany objednávateľa, podľa podmienok zákona č. 315/2016 Z. z., pred podpisom takéhoto dodatku k zmluve.

**Článok 10**

**Doručovanie**

* 1. Doručením sa rozumie prijatie zásielky/elektronickej pošty zmluvnou stranou, ktorej bola adresovaná bez ohľadu na to, či ide o doručovanie poštovou prepravou alebo elektronicky.
	2. V prípade doručovanie zásielok doporučene/do vlastných rúk s potrebou overenia prevzatia, sa za deň doručenia zásielky sa považuje deň

10.2.1. v ktorom ju strana, ktorej bola adresovaná odoprela prijať,

10.2.2. ktorým márne uplynula odberná lehota pre jej vyzdvihnutie na pošte alebo

10.2.3. v ktorý bola na nej zamestnancom pošty vyznačená poznámka, že „adresát sa odsťahoval”, „adresát je neznámy” alebo iná poznámka, ktorá podľa platného poštového poriadku znamená nedoručiteľnosť zásielky.

* 1. Doručovanie podľa bodu 1 tohto článku je možné uskutočňovať elektronicky, pričom zmluvná strana, ktorej je zásielka určená, je povinná potvrdiť jej doručenie odosielajúcej zmluvnej strane odpovedným emailom a zmluvná strana, ktorá zásielku odosiela, opatrí doručované dokumenty zaručeným elektronickým podpisom osoby oprávnenej konať za zmluvnú stranu.

**Článok 11**

**Riešenie sporov**

* 1. Ak sa vyskytnú rozpory v dokumentoch a pri plnení zmluvy, tak prioritu majú:

11.1.1 táto zmluva,

11.1.2 ponuka (vrátane návrhu ceny).

* 1. V prípade sporov, ktoré nebude možné riešiť dohodou zmluvných strán, požiada jedna zo zmluvných strán o rozhodnutie súd.
	2. Spory zmluvných strán neoprávňujú dodávateľa zastaviť plnenie predmetu zmluvy.
	3. Zmluvný vzťah sa bude riadiť právnym poriadkom SR. Spory bude rozhodovať príslušný súd SR.

**Článok 12**

**Ukončenie zmluvy**

* 1. Zmluvné strany môžu túto zmluvu ukončiť pred uplynutím doby jej platnosti:
1. písomnou dohodou alebo
2. odstúpením od zmluvy podľa § 344 a nasl. Obchodného zákonníka z dôvodu podstatného porušenia zmluvných povinností vyplývajúcich z tejto zmluvy.
	1. Za podstatné porušenie povinností budú zmluvné strany považovať porušenie povinnosti vyplývajúcej zo zmluvy a to:
3. ak dodávateľ bude viac ako päťkrát preukázateľne v omeškaní s plnením predmetu zmluvy tak, ako to určuje táto zmluva,
4. v prípade podstatného porušenia tejto zmluvy podľa čl. 4 bodu 4.3 tejto zmluvy.
5. porušenie ustanovenia podľa čl. 12 bod 12.2 a 12.3 tejto zmluvy dodávateľom,
6. naplnenie ustanovenia čl. 12 bod 12.4 tejto zmluvy dodávateľom,
7. porušenie ustanovenia čl. 8 tejto zmluvy dodávateľom,
8. ak dodávateľ nebol v čase uzavretia zmluvy zapísaný v registri partnerov verejného sektora alebo ak bolo právoplatne rozhodnuté o výmaze dodávateľa z registra z registra partnerov verejného sektora podľa príslušných ustanovení zákona č. 315/2016 Z. z. v platnom znení alebo ak mu bol právoplatne uložený zákaz účasti podľa § 182 ods. 3 písm. b) ZVO počas platnosti tejto zmluvy,
9. ak subdodávateľ v kontexte § 11 ods. 1 ZVO a § 2 ods. 1 písm. a) bod 7 zákona č. 315/2016 Z. z. v platnom znení nebol zapísaný v registri partnerov verejného sektora alebo bolo právoplatne rozhodnuté o jeho výmaze z tohto registra počas platnosti tejto zmluvy,
10. ak objednávateľ bude v omeškaní s úhradou faktúry o viac ako 30 kalendárnych dní od dohodnutého termínu splatnosti faktúry.
	1. Objednávateľ má právo odstúpiť od zmluvy aj v prípade, ak bol počas platnosti tejto zmluvy vyhlásený na majetok dodávateľa konkurz, začaté konkurzné konanie alebo zamietnutý návrh na vyhlásenie konkurzu pre nedostatok majetku alebo bola povolená reštrukturalizácia, alebo je dodávateľ vstúpil do likvidácie.
	2. Odstúpenie od zmluvy sa nedotýka právnych vzťahov vzniknutých do okamihu odstúpenia od zmluvy. Obe zmluvné strany sa zaväzujú splniť a vysporiadať si svoje záväzky vzniknuté pred odstúpením od zmluvy, a to najneskôr do 30 dní odo dňa odstúpenia.
	3. Účinky odstúpenia nastávajú/začínajú plynúť prvým dňom nasledujúceho kalendárneho mesiaca po mesiaci, v ktorom bolo doručené odstúpenie jednej zmluvnej strany druhej zmluvnej strane.
	4. Výpovedná lehota zmluvy je 1 (jeden) mesiac.

**Článok 13**

**Práva a povinnosti**

* 1. Všetky zmluvné dokumenty sa musia vypracovať v štátnom (slovenskom) jazyku.

* 1. Dodávateľ nesmie bez predchádzajúceho písomného súhlasu objednávateľa previesť záväzky zo zmluvy na tretiu osobu.
	2. Dodávateľ sa zaväzuje, že bez predchádzajúceho písomného súhlasu objednávateľa neprevedie na inú osobu akékoľvek pohľadávky, ktoré mu vzniknú podľa tejto zmluvy.
	3. Dodávateľ sa zaväzuje, že počas platnosti zmluvy nebude uskutočňovať právne úkony smerujúce k prevodu práv a povinností vyplývajúce z tejto zmluvy (singulárne, príp. univerzálne právne nástupníctvo) na iné subjekty bez predchádzajúceho písomného súhlasu objednávateľa. Uvedené právne úkony bez predchádzajúceho písomného súhlasu budú voči objednávateľovi od samého začiatku právne neúčinné a objednávateľ je v takomto prípade oprávnený odstúpiť od tejto zmluvy s tým, že dodávateľ bude povinný za porušenie zmluvného záväzku v zmysle tohto bodu zaplatiť objednávateľovi osobitnú zmluvnú pokutu vo výške 5 % z už zrealizovaných dodávok predmetu tejto zmluvy.
	4. Samotné uzavretie tejto zmluvy nezakladá nárok dodávateľa na uskutočnenie plnenia predmetu tejto zmluvy.
	5. Dodávateľ je povinný zabezpečovať prípravu jedla v súlade so všeobecne platnými právnymi predpismi. Príprava jedla určenej pre žiakov škôl sa musí uskutočňovať v súlade so všetkými platnými právnymi predpismi, normami, bezpečnostnými a hygienickými zásadami, predovšetkým s ustanoveniami zákona č. 245/2008 Z. z. o výchove a vzdelávaní (školský zákon), vyhlášky Ministerstva školstva Slovenskej republiky č. 33012009 Z. z. o zariadení školského stravovania. zásadami pre zostavovanie jedálnych lístkov v zariadeniach školského stravovania, odsúhlasených Úradom verejného zdravotníctva SR pod číslom HDM/8236/17004/2007 a ďalšími vykonávacími predpismi. Dodávateľ vyhlasuje, že si je vedomý povinnosti poskytovať v školských zariadeniach aj diétne stravovanie, tak ako to vyplýva z vyššie uvedených predpisov. Dodávateľ sa zaväzuje pri zostavovaní jedálneho lístka dôrazne zachovávať jeho pestrosť a variabilitu.
	6. Dodávateľ je povinný zabezpečiť dovoz jedla do miesta vydávania jedál (ďalej aj „výdajňa jedál“) v zmysle podmienok tejto zmluvy, na vlastné náklady minimálne jedným zamestnancom, vrátane inventáru potrebného na výdaj jedla, ako aj prestierania (servítky, obaly a iné).
	7. Dodávateľ je povinný zabezpečiť dovoz jedla na vlastné náklady.
	8. Dodávateľ je povinný na vlastné náklady zabezpečiť pitný režim stravníkov podľa príslušných právnych predpisov a noriem vzťahujúcich sa na poskytovanie jedál v zariadení školského stravovania.
	9. Dodávateľ je povinný dbať na dodržiavanie kvality a hygieny podávaných jedál a zabezpečiť kultúru stolovania a celkového prostredia vo výdajni jedál.
	10. Dodávateľ je povinný reagovať na prípadné reklamácie zástupcov objednávateľa ohľadom kvality, množstva podávaných jedál a kultúry stolovania.
	11. Dodávateľ je povinný včas oznámiť objednávateľovi prekážky na jeho strane, z dôvodu ktorých nebude možné dočasné plnenie zmluvy samotným dodávateľom.
	12. Dodávateľ je povinný zabezpečiť v primeranej kvalite a kvantite dočasné plnenie zmluvy inou osobou v prípade, že z objektívnych dôvodov nebude môcť dočasne plniť povinnosti vyplývajúce z tejto zmluvy sám.
	13. Na naplnenie účelu tejto zmluvy udeľuje objednávateľ dodávateľovi právo prechodu cez nehnuteľnosti a priestory objednávateľa/výdajného miesta v nevyhnutnom rozsahu.
	14. Objednávateľ je povinný dodržiavať čas výdaja jedla stanovený touto zmluvou.
	15. Objednávateľ je povinný poučiť stravníkov o spôsobe objednávania a vydávania jedla podľa interných pravidiel dodávateľa.
	16. Uvedené množstvá jedál v zmluve sú orientačné, objednávateľ si vyhradzuje právo neodobrať celý predpokladaný objem/počet jedál.
	17. Dodávateľ je oprávnený fakturovať iba skutočne odobratý objem jedál za predchádzajúci kalendárny mesiac.

**Článok 14**

**Záverečné ustanovenia**

* 1. Pokiaľ v tejto zmluve nebolo dohodnuté niečo iné, vzájomné vzťahy zmluvných strán sa riadia ustanoveniami Obchodného zákonníka a subsidiárne ustanoveniami Občianskeho zákonníka a ostatnými všeobecne záväznými právnymi predpismi a ustanoveniami zákona o verejnom obstarávaní.
	2. Zmeny a doplnky tejto zmluvy je možné robiť len písomnými dodatkami podpísanými oprávnenými zástupcami oboch zmluvných strán, tak aby boli tieto dodatky prijaté v súlade s príslušnými ustanoveniami zákona o verejnom obstarávaní. Dodatky budú očíslované podľa poradia.
	3. K návrhom dodatkov k tejto zmluve sa zmluvné strany zaväzujú vyjadriť písomne v lehote do 10 dní od doručenia návrhu dodatku druhej strane.
	4. Akékoľvek písomnosti podľa tejto zmluvy sa doručujú na adresu tej ktorej zmluvnej strane uvedenej pri označení zmluvných strán v čl. 1 tejto zmluvy, pokiaľ nie je zmena adresy písomne oznámená formou doručenky druhej zmluvnej strane. V prípade, ak sa podľa predchádzajúcich ustanovení doručovanú zásielku nepodarí riadne doručiť, považuje sa zásielka za doručenú v súlade s čl. 10 tejto zmluvy.
	5. Zmluva je vyhotovená v štyroch rovnopisoch s platnosťou originálu, dva rovnopisy pre objednávateľa a dva rovnopisy pre dodávateľa.
	6. Zmluva sa uzatvára na dobu plnenia predmetu tejto zmluvy podľa bodu 3.2. tejto zmluvy, prípadne do vyčerpania finančného limitu podľa bodu 4.4. tejto zmluvy, podľa toho čo nastane skôr a nadobúda platnosť dňom jej podpísania zmluvnými stranami a účinnosť dňom nasledujúcim po dni jej zverejnenia v súlade s § 47a zákona č. 40/1964 Zb. Občianskeho zákonníka v znení neskorších predpisov.
	7. Zmluvné strany vyhlasujú, že si túto zmluvu prečítali, jej obsahu a právnym účinkom z nej vyplývajúcim porozumeli. Táto zmluva nebola podpísaná v tiesni ani za nápadne nevýhodných podmienok a na znak súhlasu s jej obsahom túto vlastnoručne podpisujú.
	8. Táto zmluva je povinne zverejňovanou zmluvou podľa zákona č. 211/2000 Z. z. a nadobúda platnosť dňom jej podpisu a účinnosť nasledujúci deň po zverejnení v centrálnom registri zmlúv (ďalej len „CRZ“)

**Prílohami tejto zmluvy sú:**

Príloha č. 1 - Zoznam subdodávateľov

 V Bratislave, dňa .................... V ..................., dňa ....................

 Za objednávateľa: Za dodávateľa:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 objednávateľ dodávateľ

 Mgr. Mária Dolnáková, riaditeľka školy titl., meno, priezvisko, funkcia

**Príloha č. 1 zmluvy**

**Subdodávatelia**

|  |  |  |  |  |  |
| --- | --- | --- | --- | --- | --- |
| **P. č.**  | **Názov** | **IČO** | **Predmet subdodávky** | **Rozsah subdodávky****v %** | **Rozsah subdodávky v eur** |
|  |  |  |  |  |  |
|  |  |  |  |  |  |
|  |  |  |  |  |  |

***Poznámka:*** *v prípade potreby je možné počet riadkov zvýšiť.*

 **Za objednávateľa: Za dodávateľa:**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 objednávateľ dodávateľ

 Mgr. Mária Dolnáková, riaditeľka školy titl., meno, priezvisko, funkcia

*Poznámka:*

* *podpis uchádzača alebo osoby oprávnenej konať za uchádzača*

*(v prípade skupiny dodávateľov podpis každého člena skupiny dodávateľov alebo osoby oprávnenej konať za každého člena skupiny dodávateľov)*